กรมวิชาการเกษตร ฟิตจัด ปล่อยอีก 2 มันเทศใหม่
เพิ่งเปิดตัว พิจิตร 2 มันเทศพันธุ์ใหม่ สำหรับป้อนอุตสาหกรรมแป้งไปเมื่อปลายปีที่แล้ว กรมวิชาการเกษตรฟิตจัดเปิดตัวอีก 2 มันเทศพันธุ์ใหม่ สุโขทัย 1–2 สำหรับการบริโภค ให้ผลผลิตสูงกว่าพันธุ์ทั่วไป แถมยังมีเบตาแคโรทีนสูงกว่าพันธุ์ท้องถิ่นถึง 48 เท่านางสาวเสริมสุข สลักเพ็ชร์ อธิบดีกรมวิชาการเกษตร เผยถึงความสำเร็จในการปรับปรุงพันธุ์มันเทศของ ศูนย์วิจัยพืชสวนสุโขทัย และ ศูนย์วิจัยและพัฒนาการเกษตรพิจิตร ในการหามันเทศพันธุ์ใหม่ที่ให้ผลผลิตสูงกว่าพันธุ์ท้องถิ่นเดิม 10% มีคุณภาพในการบริโภคดี และให้คุณค่าทางโภชนาการสูงด้วยการนำพันธุ์มันเทศลักษณะดีในด้านต่างๆ ทั้งในประเทศและต่างประเทศมาผสมข้ามพันธุ์ มาคัดเลือกสายพันธุ์ตามเกณฑ์ ผลปรากฏว่า ได้มันเทศพันธุ์ใหม่ 2 สายพันธุ์ สุโขทัย 1 และ สุโขทัย 2 เหมาะต่อการแนะนำให้เกษตรกรปลูกเป็นทางเลือกแทนพันธุ์เดิมสุโขทัย 1เป็นลูกผสมระหว่างพันธุ์ พจ.226-31 กับพันธุ์ T101 ให้ผลผลิตสูงถึง 3884 กิโลกรัมต่อไร่ สูงกว่าพันธุ์ท้องถิ่น 79.5% เนื้อสุกมีสีเหลืองเข้ม เนื้อเหนียวนุ่ม ละเอียด รสชาติหวานน้อย มีคุณค่าทางโภชนาการให้พลังงานสูงใน 100 กรัมมีคาร์โบไฮเดรต 33 กรัม และแคลอรี 136 กิโลแคลอรีสุโขทัย 2เป็นลูกผสมระหว่างพันธุ์ พจ.189-257 กับพันธุ์ FM37-LINIDOK-3 ให้ผลผลิตไร่ละ 2900 กิโลกรัม สูงกว่าพันธุ์ท้องถิ่น 34% มีเนื้อสุกสีเหลืองอมส้ม เนื้อเหนียวนุ่มละเอียด หวานปานกลาง มีคุณค่าทางโภชนาการ ให้พลังงานสูง ใน 100 กรัม มีคาร์โบไฮเดรต 31 กรัม และแคลอรี 131 กิโลแคลอรี ที่สำคัญมีสารเบตาแคโรทีน สูงถึง 481 ไมโครกรัม ที่ช่วยบำรุงสายตาเพิ่ม ระบบภูมิคุ้มกันให้แข็งแรง และเป็นสารต้านอนุมูลอิสระช่วยชะลอ ความแก่ ช่วยดูแลรักษาผิวพรรณ ในขณะที่พันธุ์ท้องถิ่นมีสารเบตาแคโรทีนต่ำกว่า 10 ไมโครกรัมทั้ง 2 พันธุ์ สามารถปลูกได้ดีในดินร่วนทราย ทั้งในสภาพบนที่ราบสูงและที่ราบ โดยเฉพาะในเขตภาคเหนือตอนล่างและภาคอื่นๆที่มีสภาพภูมิอากาศใกล้เคียงกัน แต่ควรหลีกเลี่ยงการปลูกในแหล่งที่มีการระบาดของด้วงงวงมันเทศ และการปลูกซ้ำที่เดิม สอบถามรายละเอียดมันเทศพันธุ์ใหม่ ได้ที่ 0-5567-9085-6.
เพิ่งเปิดตัว พิจิตร 2 มันเทศพันธุ์ใหม่ สำหรับป้อนอุตสาหกรรมแป้งไปเมื่อปลายปีที่แล้ว กรมวิชาการเกษตรฟิตจัดเปิดตัวอีก 2 มันเทศพันธุ์ใหม่ สุโขทัย 1–2 
มันเทศ,มันเทศพันธุ์ใหม่,มันเทศพันธุ์พิจิตร2,มันเทศสุโขทัย1,มันเทศสุโขทัย2,กรมวิชาการเกษตร,ข่าววันนี้,เกษตร